**ZAPISNIK**

sa 11. sjednice Općinskog vijeća Općine Vela Luka održane 27. veljače 2023. godine u Općinskoj vijećnici s početkom u 18.00 sati, javno prenošene putem lokalnih radija (fonozapis čini sastavni dio ovog zapisnika) i društvenih mreža.

Nazočni: Zoran Manestar – predsjednik, Nino Vlašić, Deni Surjan, Ivana Prižmić, Maja

 Radman Barčot, Ivan Plantić, Dino Žuvela, Joze Burmas, Ranko Surjan i

 Maja Andreis (pridružila se u 1812 sati) – vijećnici;

 Katarina Gugić – Općinska načelnica, Vanjo Žuvela – tajnik Općinskog vijeća,

 Darko Franulović, Ana Jobst i Branko Joković – općinski pročelnici;

Izočni : Milijana Matas, Ivan Bačić – vijećnici (opravdali izostanak),

 Damir Vlašić – vijećnik (nije opravdao izostanak);

 Ivo Žuvela - vijećnik Županijske skupštine (nije opravdao izostanak)

Predsjednik vijeća je na početku zamolio vijećnike da se očituju na dostavljene Zapisnike sa 9. i 10. sjednice vijeća.

Jednoglasno, sa 9 glasova “za”, usvojen je Zapisnik sa 9. sjednice vijeća.

Jednoglasno, sa 9 glasova “za”, usvojen je Zapisnik sa 10. sjednice vijeća.

Predsjednik vijeća poziva vijećnike da se očituju o Dnevnom redu.

Jednoglasno, sa 9 glasova ”za”, prihvaćen je slijedeći

Dnevni red:

1. Vijećnička pitanja i prijedlozi
2. Odluka o izmjeni i dopuni Odluke o koeficijentima za obračun plaća službenicima i namještenicima
3. Odluka o izboru i proglašenju najuspješnijih sportaša Vele Luke u 2022.god.
4. Odluka o dodjeli javnih priznanja Općine Vela Luka u 2023.god.

**Točka 1. Vijećnička pitanja i prijedlozi**

Pitanja i prijedloge postavili su vijećnici: Maja Radman Barčot, Ranko Surjan, Joze Burmas, Dino Žuvela, Nino Vlašić i Ivan Plantić.

Maja Radman Barčot na početku pita zašto je Načelnica dostavila pismene odgovore na pitanja sa prošle sjednice neposredno pred početak ove sjednice? Kako će ih uspjeti pročitati i kad može izraziti svoje mišljenje o njima?

Predsjednik vijeća joj odgovara da se po Poslovniku odgovori mogu dostaviti i uoči same sjednice i da vijećnica svoje mišljenje o njima može iskazati na ovoj sjednici nakon što Načelnica odgovori na sada postavljena pitanja.

**1**

Maja Radman Barčot:

1.(Načelnici): Kada se misli započeti uvođenje javnog linijskog prijevoza i na koji način?

Vijećnica Maja Andreis se pridružuje sjednici u 1812 sati.

2.(Načelnici): Predlaže uvođenje međumjesne linije Vela Luka-Korčula kako bi naši mještani

 mogli stići na katamaran iz Korčule za Dubrovnik, koji ide svaki radni dan

 ujutro u 7,30 iz Korčule i povratak je u 15,05 u Korčulu.

3.(Direktoru Komunalnih djelatnosti): Kada Komunalne djelatnosti misle ukloniti hrpe

 kamenja koje već mjesecima stoje u Kalima po cesti i sa strane ceste, a koje je

 nanijelo nevrijeme, kao i slomljene improvizirane prometne stupiće?

Ranko Surjan:

4.(Načelnici): Što je sa mjesnim odborima i kad će biti provedeni izbori za članove vijeća

 mjesnih odbora a kako je Zakonom propisano od 2019.god., te tko je

 odgovoran za biračke popise?

5.(Načelnici): Što je sa zajedničkim sastankom predstavnika općinskih vlasti i institucija

 (Načelnice i Poduzetničkog inkubatora), prerađivača maslina, braniteljske

 poljoprivredne zadruge i udruge maslinara u svrhu dogovora o budućnosti

 maslinarstva u Veloj Luci?

Joze Burmas:

6.(Načelnici): Također izražava nezadovoljstvo sa dostavljanjem pisanih odgovora

 neposredno pred sjednicu a ne zajedno sa pisanim materijalima za vijeće,

 najkasnije 5 dana prije sjednice.

 Ispunjava li zgrada Zadružnog doma tehničke uvjete da u toj zgradi rade ljudi iz

 Komunalca kad svi znamo u kakvom je stanju krov Zadružnog doma koji kao

 takav predstavlja opasnost za te ljude?

7.(Načelnici): S kim se od nadležnih službi razgovaralo i koje su se konkretne stvari

 dogovorile u smislu sigurnosti prometa na cesti između Vele Luke i Blata, a o

 čemu se prije godinu dana raspravljalo na Odboru za komunalnu infrastrukturu?

 Moli pismeni odgovor i dostavu zapisnika ili zaključaka sa tih sastanaka.

8.(Načelnici): Kada će doći na red briga o Vrancu, Posejdonu, Zubaća vali, barem upola

 koliko se brine o strogom centru mjesta, te kada će se postaviti kante na šetnici

 od Adrie do Posejdona i početi rješavati problem puštenih pasa i pasjeg izmeta?

Dino Žuvela:

9.(Načelnici): Također izražava nezadovoljstvo sa dostavljanjem pisanih odgovora Načelnice

 neposredno pred početak sjednice pa se tako neka pitanja ponavljaju.

 U kojoj je fazi procedura izmjene Prostornog plana i kada se očekuje

 izglasavanje Odluke o izmjeni Prostornog plana a na temelju Odluke o

 pokretanju izmjena Prostornog plana koju je donijelo ovo vijeće još u ožujku

 2021.god.?

**2**

10.(Načelnici):Sudjeluje li Općina Vela Luka u građanskoj inicijativi asfaltiranja ceste do

 Poplata, u kojem omjeru financira i koliko je financijskih sredstava Općina

 prikupila od uplata građana?

11.(Načelnici):Koliko je čestica i u kojoj vrijednosti do sada otkupljeno u ovoj godini u

 Poduzetničkoj zoni u svrhu izgradnje prometnica? (Temeljem Plana poticanja

 razvoja malog gospodarstva te Proračuna za 2023.godinu za otkup zemljišta u

 Poduzetničkoj zoni Općina je planirala 33181 EUR ili 250 tisuća kn.)

Nino Vlašić:

12.(Načelnici):U kojoj je fazi izrada izmjena i dopuna Prostornog plana Općine Vela Luka?

13.(Načelnici):S obzirom na sve veće upite građana zanima ga je li se poslovi na

 pomorskom dobru unutar nekadašnjeg brodogradilišta “Greben” izvode

 temeljem potrebnih pravomoćnih građevinskih i ostalih dozvola i je li

 investitor radi u hotelu “Jadran” trenutne građevinske radove u ovom

 objektu u skladu s potrebnim odobrenjima i dozvolama?

14.(Načelnici):Kada se očekuju završeci trenutnih radova na uređenju prometnice od

 “Grebena” do Prometno putničkog terminala, te radovi na uređenju tržnice i

 nove šetnice?

Ivan Plantić:

15.(Načelnici):Kada kreće nova katastarska izmjera Općine o čemu se proteklih godina na

 vijeću puno pričalo?

16.(Načelnici):Ima li Općina kakvo kreditno zaduženje te kakvo je trenutno financijsko stanje

 lokalne samouprave i kojim tempom se puni proračun?

17.(Načelnici):Obzirom na dosta loše stanje u javnim, odnosno općinskim zgradama u koje

 nije ulagano gotovo ništa u 40 godina, što Općina po tom pitanju planira

 napraviti?

Načelnica odgovara na postavljena pitanja.

Ad3) Osvrće se na izražena nezadovoljstva u vezi dostavljanja pisanih odgovora na sjednici

 vijeća ali ističe da će tako raditi i u buduće jer je to u skladu sa čl.125 Poslovnika o radu

 vijeća. Naglašava da je vijećnica Radman Barčot prekršila Poslovnik jer prema čl.122

 ne može postaviti pitanje direktoru Komunalnih djelatnosti već Načelnici ili

 pročelnicima. Dotični direktor, kao i ostali direktori trgovačkih društava, nisu danas

 nazočni jer i nisu pozvani budući se teme Dnevnog reda ne odnose na djelovanje tih

 društava.

Ad2) Prijedlog je na mjestu i u suradnji sa ostalim Načelnicima i Gradonačelnicom sa otoka

 će se nešto po tom pitanju napraviti.

Ad1) Uvođenje javnog linijskog prijevoza logično je da će biti kad se pusti u rad Pomorsko

 putnički terminal. Sukladno Planu koncesija, koncesija za ovo će se dodijeliti u

 2023.god. Radovi na izgradnji kanalizacijskog sustava terminala idu po planu i očekuje

 se da će oni biti gotovi, kao i tehnički pregled, 27.04.2023.g. Onda ŽLU Vela Luka **3**

 može krenuti u ishođenje uporabne dozvole.

Ad4) Izbori za Mjesne odbore Gradina i Donja Potirna ne mogu se organizirati jer nije

 sastavljen popis birača u ovim sredinama. Za biračke popise nadležan je Ured državne

 uprave u Korčuli pa ga se može požuriti.

Ad5) Nekad treba proći malo više vremena za organizaciju ali do ovog sastanka će sigurno

 doći uskoro.

Ad7) Iako se tražio pismeni odgovor, ona može i usmeno odgovoriti. Na temelju zaključaka

 sa Odbora prije godinu dana se organizirao zajednički sastanak sa Načelnicima Blata i

 Smokvice, te predstavnicima Hrvatskih cesta i Policijske postaje. Svi su se našli na

 lokaciji na kojoj su u prometnoj nesreći 3 osobe izgubile svoje živote. Iznijeli su svi

 svoje prijedloge, od kojih su Hrvatske ceste neke usvojili a neke ne. Postavljeni su na

 ovoj dionici novi reflektirajući znakovi i u suradnji sa DVD-ima su uklonjeni opasni

 borovi na tom mjestu. Kamere nisu odobrene od strane Hrvatskih cesta pod čijom je

 ingerencijom ta dionica. Pojačana je kontrola prometa ovdje ali kako je zaključeno da

 je najveći problem prekomjerna brzina vozila, ponovo će se apelirati na postavljanju

 kamera na ovoj dionici.

Ad8) Što se tiče obale u Vrancu treba pitati ŽLU Vela Luka koja se bavi njezinim uređenjem.

 Ishođene su dozvole i vjeruje da će radovi biti uskoro. Što se tiče gornje strane Vranca,

 komunalna infrastruktura je postavljena i smatra da je stanje ok. U Zubaća vali i

 Posejdonu, koji su pod ingerencijom Općine će se kroz projekt sekundarne mreže

 kanalizacije urediti stanje, sanirati vodovodne cijevi i dobiti novi asfalt. Postavljanje

 kanti na šetnici od Adrie do Posejdona će predložiti direktoru komunalnog poduzeća

 koje je zaduženo za ovu problematiku iako misli da su već neke kante postavljene ali je

 bolje da ih je više. Što se tiče problema pasa, u zadnju godinu dana je bilo nekoliko

 intervencija u suradnji sa policijom i inspektorom a zajedno sa ostalim općinama sa

 otoka je potpisan ugovor sa nadležnim skloništem za životinje. Sigurno je da treba

 povećati osobnu odgovornost građana, vlasnika pasa.

Ad9) i Ad12) Čita pisani odgovor kojeg je dostavila jer se pitanje ponovilo: Nacrt plana je

 izrađen u 2.polovici 2022.g. a procedura Izmjena i dopuna je trenutno u fazi Prethodne

 ocjene prihvatljivosti za ekološku mrežu, koja je početkom veljače 2023.g. poslana

 DNŽ i čeka se odgovor. Nakon toga slijedi pokretanje postupka Strateške procjene

 utjecaja na okoliš. Vrijeme izglasavanja Odluke o donošenju IDPPUOVL se ne može

 precizno odrediti jer procedura ovisi o raznim faktorima, ali ako ne bude većih

 problema to bi se moglo dogoditi do kraja 2023.g.

Ad11)Programom upravljanja nekretninama u vlasništvu Općine predviđeno je što Općina

 planira otkupiti u 2023.g. i od dana 01.01.2023.g. do danas nije otkupljena ni jedna

 čestica u Poduzetničkoj zoni u ova 2 mjeseca.

Ad10)Općina nije prikupila ništa od ove građanske inicijative jer je ovo nova inicijativa. Do

 sada je bio običaj da građani pozovu na inicijalni sastanak i predstavnike Općine. To

 ovdje nije bio slučaj već je Općina Vela Luka, kao i Općina Blato, dobila pismenu

 obavijest o namjeri skupljanja novaca za asfaltiranje ceste od Potirne do Poplata. Stoga

 je Općina Vela Luka sutra dogovorila sastanak sa predstavnicima građana da se pobliže

 upozna sa svime. **4**

Ad14)Vezano za postavljanje kanalizacije do terminala već je govorila da će to biti gotovo do

 27.04.2023.g. Također u isto vrijeme, otprilike do kraja travnja, do sezone će biti

 gotovi i radovi na uređenju tržnice i šetnice.

Ad15)Općina neće samostalno pokretati novu izmjeru jer će to učiniti država za područje

 cijele RH gdje će se onaj dio koji je u građevinskom području u 100% iznosu

 financirati iz EU fondova. Postoji mogućnost da se i jednim dijelom financira iz EU

 fondova i onaj dio koji nije u građevinskom području ali se još ne znaju svi detalji.

 Općina Vela Luka je na upit Državne geodetske uprave dostavila pismo namjere o

 provođenju nove katastarske izmjere i za građevinsko područje i za ono koje to

 nije.

Ad13)Prema njenim saznanjima za sve ove radove nema građevinskih dozvola. Komunalni

 redar je dobio nalog da to ispita, pa se zatražilo od Županijskog upravnog odjela za

 prostorno uređenje i gradnju točne podatke je li prijavljeno gradilište i u Grebenu i u

 Jadranu, te je li trebaju uopće za te radove građevinske dozvole? Ukoliko se to potvrdi,

 prijavit ćemo ih Građevinskoj inspekciji i Lučkoj kapetaniji koja je već imala određene

 uvide u Grebenu.

Ad16)Poznato je da se proračun slabije puni prvih 6 mjeseci a tempo punjenja je isti kao lani.

 Trenutno nema ni jednog kreditnog zaduženja. U ovoj godini se namjerava dići kredit

 za modernizaciju javne rasvjete. Za taj kredit će trebati suglasnost i ovog vijeća i

 Ministarstva financija. Međutim taj kredit neće ući u ukupno zaduženje Općine već bi

 se on plaćao iz ušteda.

Ad6) i Ad17) Zgrade su u lošem stanju i radi se na svakoj od njih. Za zgradu Općine je

 spreman Projekt energetske obnove, kojim će se mijenjati fasada, otvori, rasvjeta i

 prijavit će ga se na natječaj koji će biti u narednih mjesec dana. Za izgradnju novog

 vrtića na Močnom lazu osigurana su sredstva. U CZK se naveliko radi i u narednoj

 godini će biti odrađeno radova u vrijednosti većoj od 5 milijuna kn. U potpunosti su

 promijenjeni prozori, vrata, WC-i, lift. Sada se radi na uređenju unutrašnjih prostorija i

 sve bi trebalo biti gotovo u slijedeće 2 godine. Meneginova kuća je od 2019.g. u

 potpunom vlasništvu Općine, a Općina je otkupila i vrt do te kuće na kojeg se

 nedavno i uknjižila. Tako su se osigurale prostorije za rad naših udruga. Trenutno je u

 tijeku ispitivanje statike zgrade da se vidi može li se ići u adaptaciju ili se mora krenuti

 u rekonstrukciju. Za zgradu postojećeg vrtića krenulo se sa izradom projektne

 dokumentacije za rekonstrukciju još u 2017.g. Dobila se građevinska dozvola koja se

 produžila od prošle godine za slijedeće tri. U ovoj godini ćemo se javiti na natječaj

 kojemu se dokumentacija prilagođava da budemo spremni kada on izađe. Ribarnica je

 2021.g.u potpunosti uređena sredstvima EU. Tržnica se trenutno uređuje iz općinskih

 sredstava i bit će gotova do početka turističke sezone. Za Sportsku dvoranu na Močnom

 lazu isplaćen je kredit u cjelosti. Postoje problemi koji su svedeni na minimum

 zahvaljujući zajedničkom financiranju i djelovanju Općine, Županije i Srednje škole.

 Za rekonstrukciju zgrade V.K.”Ošjak” Općina je izradila Glavni projekt još 2020.g. te

 postavila zahtjev DNŽ za izdavanje građevinske dozvole krajem 2020.g. Nekoliko puta

 se kontaktirao nadležni Županijski odjel i nadamo se da će dozvola biti izdana u ovoj

 godini jer bez nje ne možemo ništa. Kod zgrade Osnovne škole radi se na projektu

 rekonstrukcije potkrovlja i to zajednički Općina kao vlasnik, Županija kao osnivač i

 sama škola. Cilj je da od 2026.g. nastava bude u 1 smjeni ali će za to trebati dodatni

 prostor i sredstva. Za rekonstrukciju zgrade Zadružnog doma je prije više od 10 god. **5**

 napravljen projekt i ishođena građevinska dozvola, ali se projekt nije prilagodio

 aktualnim natječajima. Posljedica toga je da je građevinska dozvola propala, a Općina

 nije bila i nije ni danas financijski sposobna samostalno iznijeti ovu rekonstrukciju bez

 EU fondova. U međuvremenu je odlučeno da će u Zadružnom domu biti prebačen cijeli

 postav CZK, odnosno “Zavičajni muzej Vele Luke” pošto će se u CZK smjestiti

 Memorijalna zbirka “Oliver Dragojević”. Izrađen je Idejni projekt i ishođeni posebni

 uvjeti, te je projekt predstavljen i u nadležnim ministarstvima da se ne bi ponovile

 greške pa da on opet ne bude usklađen sa natječajima EU fondova. Naglašava da je kod

 svih natječaja EU fondova uvjet da Općina financira 15% projekta, što znači da kad

 krenemo sa 2-3 projekta, morat ćemo stati jer nećemo moći to financijski podržati iako

 je proračun duplo veći nego prije 10 godina.

Predsjednik vijeća poziva vijećnike da kratko izraze svoje nezadovoljstvo s odgovorima Načelnice, ako za to imaju potrebu. Ističe da sveukupno dozvoljava 5 min. za svih jer se do sada potrošilo više od sat vremena koliko uobičajeno traje ova točka a već se malo zakasnilo i sa samim početkom sjednice.

Maja Radman Barčot nije zadovoljna odgovorom na 1.pitanje i traži da je se točno citira kod pisanja Zapisnika sa ove sjednice. Iz odgovora je očito da se nije imenovalo Povjerenstvo za koncesije što je početak svega. Nakon toga slijedi Studija opravdanosti koncesije što je očito da se također nije napravilo. I tek nakon toga slijedi Natječaj koji traje barem 3 mjeseca. Zaključuje da ne vjeruje da ćemo imati javni linijski prijevoz na otvaranju terminala. Smatra da ju je Načelnica krivo prozvala kod 3.pitanja da vijećnici ne smiju postavljati pitanja i direktorima trgovačkih društava kad prema čl.28 Poslovnika to mogu. Proziva Predsjednika vijeća da je to mogao objasniti Načelnici.

Načelnica ističe povredu Poslovnika od strane vijećnice Radman Barčot jer čl.28 govori o pravima vijećnika koji se odnose na tijek rasprave na sjednici. Čl.122 se odnosi isključivo na točku Vijećnička pitanja i odgovori.

Predsjednik vijeća zaključuje da vijećnica Radman Barčot krivo tumači Poslovnik.

Dino Žuvela ukazuje svoje nezadovoljstvo odgovorima na 9. i 11.pitanje. Također iznosi i svoje razočarenje vođenjem ove sjednice jer u Poslovniku piše da ova točka “u pravilu” traje sat vremena a ne da “mora” toliko trajati. Predsjednik vijeća je dozvolio samoj Načelnici da govori sat vremena a sad ne dozvoljava vijećnicima izraziti svoje nezadovoljstvo o vrlo bitnim stvarima za Općinu. Ovo se već jednom dogodilo stoga vijećnici HDZ-a neće sudjelovati u ovakvom radu vijeća.

Predsjednik vijeća smatra da oporbeni vijećnici sami prave cirkus od sjednica. Završava s ovom točkom i nastavlja dalje sa slijedećom.

**Točka 2.** **Odluka o izmjeni i dopuni Odluke o koeficijentima za obračun plaća**

 **službenicima i namještenicima**

Branko Joković, Pročelnik Upravnog odjela za društvene djelatnosti, poljoprivredu i gospodarstvo, ukratko objašnjava Odluku. **6**

Vijećnici HDZ-a, Maja Radman Barčot, Joze Burmas i Dino Žuvela, napuštaju sjednicu u 1923h.

Sjednici se u isto vrijeme priključuje Dragiša Barčot, predsjednik Odbora za dodjelu javnih priznanja.

Jednoglasno, sa 7 glasova “za”, donesena je

**ODLUKA**

**izmjeni i dopuni Odluke o koeficijentima za obračun plaća**

**službenicima i namještenicima**

(prema materijalima u privitku)

**Točka 3. Odluka o izboru i proglašenju najuspješnijih sportaša Vele Luke u 2022.god.**

Ivana Prižmić, u ime Odbora za sport, kulturu i tehničku kulturu, obrazlaže Odluku.

Ivan Plantić, u ime Kluba vijećnika SDP-a i HNS-a, čestita svim ovogodišnjim laureatima.

Jednoglasno, sa 7 glasova „za“, donesena je

**ODLUKA**

**o izboru i proglašenju najuspješnijih sportaša Vele Luke u 2022.god.**

(prema materijalima u privitku)

**Točka 4. Odluka o dodjeli javnih priznanja Općine Vela Luka u 2023.god.**

Dragiša Barčot, Predsjednik Odbora za dodjelu javnih priznanja, ukratko objašnjava Odluku.

Jednoglasno, sa 7 glasova “za”, donesena je

**ODLUKA**

**o dodjeli javnih priznanja Općine Vela Luka u 2023.god.**

(prema materijalima u privitku)

Predsjednik vijeća zaključuje sjednicu i ispričava se svim slušateljim i gledateljima što su svjedočili ovakvom cirkusu od vijeća kojeg on još nikad nije u svojoj praksi doživio.

Sjednica je završena u 1931 sati.

Zapisničar: Predsjednik:

Tatjana Žuvela Zoran Manestar

**KLASA:024-02/23-01/001**

**URBROJ:2117-21-01 7**